b'\n_START_ARTICLE_\nTissot\n_START_SECTION_\nHistorie\n_START_PARAGRAPH_\nTissot ble grunnlagt av Charles-Felicien Tissot og hans s\xc3\xb8nn Charles-Emile. De etablerte Tissot-fabrikken i byen Le Locle i Sveits. Tissot introduserte det f\xc3\xb8rste masseproduserte lommeuret i 1853, og den f\xc3\xb8rste antimagnetiske klokken i 1929-30. Selskapet var ogs\xc3\xa5 f\xc3\xb8rst i verden til \xc3\xa5 produsere klokker av plast, perlemor, tre og stein. Tissot fusjonerte med Omega SA i 1930, og Tissot-Omega-klokker fra denne perioden er sv\xc3\xa6rt etterspurte av samlere. Hovedkvarteret ligger fremdeles i Le Locle i Sveits, og selskapet er tilstede i mer enn 150 land verden over. Siden 1983 har Tissot v\xc3\xa6rt en del av Swatch-gruppen, verdens st\xc3\xb8rste produsent og distribut\xc3\xb8r av klokker._NEWLINE_Tissot er offisiell tidtaker for verdensmesterskapene i sykling, motorsykkel, fekting og ishockey._NEWLINE_Tissot har de siste \xc3\xa5rene blitt kjent for sine T-touch-klokker, sv\xc3\xa6rt avanserte armb\xc3\xa5ndsur med et ber\xc3\xb8ringsf\xc3\xb8lsom safirglass. Disse klokkene har funksjoner som kompass, termometer, barometer og altimeter. Klokkene har v\xc3\xa6rt vist frem i filmer som Lara Croft-serien og Mr. & Mrs. Smith.'